বন্ধুরা বুঝতেই পারছো তাহলে নদীর গুরুত্ব কত। শুধু তাই নয়, এ দেশ কৃষিনির্ভর। কৃষির ওপর ভর করেই আমাদের পথচলা, এগিয়ে যাওয়া। সেই কৃষির তথা হাল চাষে এ নদীগুলো থেকে পানি সংগ্রহ করে ব্যবহার করে সোনার ফসল ঘরে তোলা হতো। ভূমধ্যস্থ পানির স্তর স্বাভাবিক রাখতে এ নদীগুলোর ভূমিকা অপরিসীম। তা ছাড়া আমাদের দৈনন্দিন জীবনপ্রণালি এ নদীগুলোকে ঘিরেই সম্পন্ন হতো। পানসি নৌকা বাইচ থেকে শুরু করে নানা সাং¯কৃতিক কর্মকান্ডও এ নদীগুলোকে ঘিরেই। ভোরের লাল সূর্য যখন উঁকি দিতে শুরু করে আবার সন্ধ্যার গোধূলিলগ্নে যখন সূর্য ডুবতে থাকে তখন ভরাট নদীর দিকে তাকালে যে কারো মন ভরে যাবে। আবার পূর্ণিমা রাতে চাঁদের ঝলমলে আলোয় রূপালি নদীকে মনে হয় রূপের রানী।